شلون الاعضاء المبدعين ؟؟ و متذوقين الشعر الرائعين ؟؟ ان شاء الله بخير ؟؟
صح اني صارلي هواي ما منزل قصيدة جديدة :) بس اليوم جيتكم بشي كلش جديد من كتاباتي
قصيدة جديدة بعنوان (اكسر الخاطر) .. طبعا هذا جزء منها و الاجزاء الباقية تنزل غير مرة ان شاء الله
(اكسر الخاطر)
ع الونه سهران مسلطن اليوم
انه و الونه هاليلة نتسامر
و تخيلتك بصفي و كاعد وياي
وية الروح حسيتك مجاور
مل من عندي صبري و صاحلي شلون؟
صبر صبري انا عالصبر صابر
و اكولن بلكي اليه تجيبه الاشواك
بلكي يحن اليه اليوم .. باجر
يتذكرني بلكي يتعبه الفراك
بلكي يصادفه رقمي ويخابر
و كل يوم و اكول انساه هاليوم
و ارجع ثاني يوم لجيته اناطر
شضايا بروحي كامت تطلع هواي
اكو بكلبي لأن حاالة تنافر
و ماكو اي اصرة بين الاحاسيس
راحن ما بقن كل الاواصر
كلش يرثى الهة حالتي اليوم
من كثر البعد تكسر الخاطر
جوائز لك ضفرت بحبك هواي
و فقط انت بكأس الفراك ضافر
سموني طبيب بدوة الجروح
وسفاح انت لأن بكلبي ناحر
شماتك كبل يرموك بسهام
و انه الي تحملتهن صرت ساتر
ميذكر كلبك ؟ و ميحن ؟ ميشتاك؟
شنو لك انت ما عندك مشاعر ؟
♥ رأيكم يهمني حبايب :)